Prumèr de tot, amortatz damb nere vin tot aquerò qu’en lenhèr artenhèc era violéncia deth huec; recuelhem dempús es uassi de Patrocle Menetiada, en tot distinguir-les ben (que serà aisit d’arreconeisher-les, pr’amor qu’et cadavre ère ath miei deth lenhèr, e enes extrèms s’usclèren barrejadi òmes e shivaus) e botem-les en ua urna d’aur, caperadi per ua dobla capa de greish, a on se sauven enquia que jo baisha en Orco.